En 24-årig mand fra Bandidos blev anholdt onsdag aften, efter at han påkørte et træ ved Hells Angels klubhus i Nørresundby.

Nordjyllands Politi anholdt onsdag aften en 24-årig mand fra rockermiljøet. Manden blev anholdt i Nørresundby. Det skete efter et mindre sammenstød mellem folk med tilknytning til Bandidos og Hells Angels. Den 24-årige fra Bandidos påkørte en bil ved Hells Angels klubhus i Nørresundby og forsøgte derefter at flygte fra stedet. Manden blev dog anholdt kort efter, men er efter afhøringen blevet løsladt igen. Nordjyllands Politi bekræfter, at de holder et ekstra godt øje med rockermiljøet og de to rockerborge i Nørresundby og Skalborg i denne tid.